Kurilų–Kamčiatkos lovys
Kurilų–Kamčiatkos lovys – povandeninis lovys Ramiajame vandenyne, ties rytiniais Hokaido, Kurilų salų ir Kamčiatkos pusiasalio krantais. Ilgis apie 2200 km, plotis 20–60 km (vidutinis – 59 km), didžiausias gylis 9783 m (kitais duomenimis – 9717 m). Kurilų–Kamčiatkos lovys susidaręs vandenyno dugno pereinamojoje (tarp Ramiojo vandenyno ir Eurazijos žemyno) zonoje. Šiaurėje jungiasi su Aleutų loviu, pietuose – su Japonijos loviu. Būdingas didelis seismiškumas.